મોસ્કોઃ નોકઆઉટની રેસમાંથી બહાર થઈ ગયેલી પનામા અને ટ્યૂનિશિયા માટે આ પ્રતિષ્ઠાનો મુકાબલો હતો. ટ્યૂનિશિયાએ આનો ફાયદો ઉઠાવતાં ૪૦ વર્ષ બાદ વિશ્વકપમાં જીત હાંસલ કરી. ૧૯૭૮ બાદ અત્યાર સુધી વિશ્વકપમાં ટ્યૂનિશિયાએ કોઈ મુકાબલો જીત્યો નહોતો. ટ્યૂનિશિયાના મજબૂત ડિફેન્સ સામે પનામા ટકી શક્યું નહોતું. એક આત્મઘાતી ગોલ કરવા છતાં ૨-૧થી મુકાબલો ટ્યૂનિશિયાએ જીતી લીધો હતો. મેચની ૪૧મી મિનિટે ટ્યૂનિશિયા પાસે ગોલ કરવાની એક તક હતી.